|  |  |
| --- | --- |
|  |  |
| Tallinn, Astangu tn 52 korteriühistu (80017629)  [kalle\_iss@bk.ru](mailto:kalle_iss@bk.ru)  [sbogdanova62@gmail.com](mailto:sbogdanova62@gmail.com)  [80017629@eesti.ee](mailto:80017629@eesti.ee)  [tallinn.astangu.tn.52.korteriyhistu@eesti.ee](mailto:tallinn.astangu.tn.52.korteriyhistu@eesti.ee)  [korteriyhistu.astangu.52@eesti.ee](mailto:korteriyhistu.astangu.52@eesti.ee),  [tallinn.haabersti.linnaosa.astangu.tn.52.korteriyhistu@eesti.ee](mailto:tallinn.haabersti.linnaosa.astangu.tn.52.korteriyhistu@eesti.ee) | 03.07.2018 nr 7.2-2.1/12946-1 |

Teatis objekti ohutusülevaatuse läbiviimiseks

Teatame, et korrakaitseseaduse § 24 lg 1, tuleohutuse seaduse § 38 lg 1 p 1 ja § 39 ning Päästeameti peadirektori 07.09.2016 käskkirja nr 325 „Volituste andmine Päästeameti esindamiseks“ punkti 6.1 alusel, kooskõlas Päästeameti peadirektori 08.07.2014 käskkirjaga nr 311 „Tuleohutusjärelevalve valdkonna ohuprognoosi kinnitamine“ p 1, 2, 2.1 ja 2.2 kinnitatud Päästeameti Põhja päästekeskuse juhi 08.06.2018 käskkirjaga nr 1.1-3.2/223 “ Põhja päästekeskuse tegevuspiirkonnas 2018.aasta III kvartalis kontrollitavate objektide loetelu kinnitamine”, kuulub teie asutuse valduses olev **Astangu tn 52, Tallinn** ehitis objektide loetellu, mille paikvaatlus eesmärgiga fikseerida vaadeldava objekti tuleohutusalane olukord viiakse päästeasutuse poolt läbi jooksva aasta III kvartalis.

Haldusmenetluse seaduse § 13 lg 2 kohaselt viiakse objekti tuleohutusülevaatus läbi objekti valdaja või tema kirjalikult volitatud esindaja juuresolekul.

Lähtuvalt eeltoodust teeme ettepaneku teostada riikliku tuleohutusjärelevalve paikvaatlus hoones aadressil Astangu tn 52, Tallinnas **19.07.2018 .a kell 12.00**.

Nõusolek või vastuväited kavandatava menetlustoimingu suhtes palume 3 päeva jooksul esitada Päästeameti Põhja päästekeskuse ohutusjärelevalve büroosse E-posti aadressil [juri.marinets@rescue.ee](mailto:juri.marinets@rescue.ee)

Lugupidamisega

(allkirjastatud digitaalselt)

Juri Marinets

Ohutusjärelevalve büroo juhtivinspektor

Põhja päästekeskus

+372 526 0518

e-post [juri.marinets@rescue.ee](mailto:juri.marinets@rescue.ee)

HALDUSMENETLUSE KÄIGUS ESITATAVA TULEOHUTUSALASE DOKUMENTATSIOONI NIMEKIRI:

1. Objekti omaniku lihtkirjalik volitus või muu dokument, mis volitab objekti esindajat tuleohutusülevaatusel osalema ja ettekirjutuste täitmise tähtaegu kokku leppima.

2. Tuleohutuskorraldus või tulekahju korral tegutsemise plaan.

3. Ehitise evakuatsiooniplaanid - olemasolul.

4. Elektripaigaldiste nõuetekohasuse tunnistus.

5. Viimase evakuatsiooni- ja tulekahju korral tegutsemise õppuse (tulekahjuõppuse) kirjalik kokkuvõte.

6. Piksekaitse olemasolul - kontrolltoiminguid tõendav dokumentatsioon.

7. Tulekustutite korrashoidu tõendav dokumentatsioon.

8. Tuletõrje siseveevarustuse (tuletõrje voolikusüsteemi) olemasolu korral:

• kontroll- ja hooldustoiminguid tõendav dokumentatsioon;

• tuletõrje veevõrgu veeandmisvõime tõhususe kontrollimise akt;

• tuletõrjevoolikute survestamise katsetust tõendav dokumentatsioon.

9. Tuletõrje välisveevarustuse olemasolu korral:

• tuletõrje veevõrgu (hüdrantide) kontrollimise akt.

10. Paiksete kütteseadmete olemasolul:

• paiksete kütteseadmete hooldustoimingute teostamist tõendav dokumentatsioon.

11. Automaatse tulekahjusignalisatsioonisüsteemi (ATS) olemasolu korral täiendavalt veel:

• Automaatse tulekahjusignalisatsioonisüsteemi (ATS) sündmuste- ja hoolduspäevik;

• ATS hooldusaktid ja kasutusjuhend;

• ATS paiknemisskeemid.

12. Automaatsete kustutussüsteemide (AKS) (sprinkler; gaaskustutus) olemasolul:

• AKS dokumentatsioon sh. hooldus –ja kontrolltoimingute teostamist tõendav dokumentatsioon.

13. Turvavalgustussüsteemi olemasolu korral:

• Turvavalgustussüsteemi kontroll- ja hooldustoiminguid tõendav dokumentatsioon. (nt päevik)

14. Suitsu –ja soojuse eemaldamise seadmestiku olemasolul:

• kontroll- ja hooldustoimingute teostamist tõendav dokumentatsioon,

• skemaatilised plaanid suitsuärastustsoonide kohta.

15. Ventilatsioonisüsteemi hooldustöid tõendav dokumentatsioon.

16. Evakuatsiooniuste ja -suluste kontroll- ja hoolduspäevik

17. Tuletõkkeklappide hooldust tõendav dokumentatsioon.

18. Kandekonstruktsioonide (metallist, puidust tarindite) olemasolul - tulekaitse kontrolldokumentatsioon

19. Nimekiri töötajatest, kes on tutvunud tulekahju korral tegutsemise plaaniga, osalenud tulekahjuõppusel, tuleohutusalasel koolitusel jms

20. Põlevmaterjalide ladustamise plaan - olemasolul. (Põlevmaterjalide koguhulk territooriumil peab olema rohkem, kui 1000m3)

Tuleohutusalane dokumentatsioon tuleb esitada kõikide territooriumil asuvate ettevõttele/objektile kuuluvate hoonete- ja rajatiste kohta.

LISAKS:

• Toimub eelmistel aastatel koostatud ettekirjutuste täitmise kontroll.

• Tagada juurdepääs kõikidesse ruumidesse!

Vastavalt HMS § 38 on menetluse käigus haldusorganil õigus nõuda ja isikutel kohustus esitada nende käsutuses olevaid, menetluses tähtsust omavaid tõendeid ja andmeid, mille alusel haldusorgan teeb kindlaks asja lahendamiseks olulised asjaolud.